Følgene av dette ble at firmaet A/S Norske Veg- og Anleggsmaskiner ble etablert med kontor på Etterstad i Oslo. Deretter tok de kontakt med firmaet Yngvar Christensen på Elverum hvor Ryberg deretter ble i den bedriften til dumperen, som fikk navnet YC-Dumperen type RSD-10, etter kapasiteten på ti tonn, ble ferdigstilt. Det som skilte denne dumperen fra de fleste andre, var selve bunnkonstruksjonen som gjorde at man ikke behøvde å «riste karet» med hydraulikken for å få massene til å slippe.